CELEX: 32013R0431
Language: et
Date: 2013-05-13 00:00:00
Title: Nõukogu määrus (EL) nr 431/2013, 13. mai 2013 , millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes

14.5.2013   
            
            
               ET
            
            
               Euroopa Liidu Teataja
            
            
               L 129/12
            
         NÕUKOGU MÄÄRUS (EL) nr 431/2013,
   13. mai 2013,
   millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 26. aprilli 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu määrusega (EÜ) nr 147/2003 (2) on keelatud anda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust.
            
         
               (2)
            
            
               ÜRO Julgeolekunõukogu võttis 6. märtsil 2013 vastu resolutsiooni 2093 (2013). Nimetatud resolutsiooniga muudeti resolutsiooniga 733 (1992) kehtestatud ning resolutsioonis 1425 (2002) täpsustatud relvaembargot. ÜRO Julgeolekunõukogu resolutsiooniga 2093 (2013) sätestatakse, et lubatud on teha erandit relvade ja sõjavarustusega seonduva abi andmise keelust, kui abi on ette nähtud AMISOMi strateegiliste partnerite toetuseks, ÜRO töötajate jaoks ning ÜRO Somaalia asjade poliitilise büroo jätkumissiooni jaoks, ning peatatakse osaliselt relvaembargo seoses Somaalia föderaalvalitsuse julgeolekujõudude arendamisega.
            
         
               (3)
            
            
               Nõukogu võttis 25. aprillil 2013 vastu otsuse 2013/201/ÜVJP, (3) millega muudetakse otsust 2010/231/ÜVJP ja nähakse ette erandid, mis on võrdväärsed ÜRO Julgeolekunõukogu resolutsioonis 2093 (2013) sätestatud eranditega.
            
         
               (4)
            
            
               Kõnealused meetmed kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt.
            
         
               (5)
            
            
               Seepärast tuleks määrust (EÜ) nr 147/2003 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 147/2003 muudetakse järgmiselt.
   
               1)
            
            
               Artikkel 2a asendatakse järgmisega:
               „Artikkel 2a
               Erandina artiklist 1 võib teenusepakkuja asukohariigi pädev asutus, millele on osutatud I lisas esitatud veebisaidil, anda selle asutuse poolt asjakohaseks peetavatel tingimustel loa
               
                           a)
                        
                        
                           sõjalise tegevusega seotud rahastamise, rahalise abi, tehnilise nõustamise, abi või väljaõppe pakkumiseks, kui see asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes ÜRO Julgeolekunõukogu resolutsiooni 2093 (2013) punktis 1 osutatud Aafrika Liidu Somaalia missiooni (AMISOM) toetuseks või selle poolt kasutamiseks või üksnes ÜRO Julgeolekunõukogu resolutsiooni 1851 (2008) punkti 6 ja ÜRO Julgeolekunõukogu resolutsiooni 1846 (2008) punkti 10 kohaselt meetmeid võtvate riikide ja piirkondlike organisatsioonide poolt kasutamiseks;
                        
                     
                           b)
                        
                        
                           sõjalise tegevusega seotud rahastamise, rahalise abi, tehnilise nõustamise, abi või väljaõppe pakkumiseks, kui see asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes selliste AMISOMi strateegiliste partnerite toetuseks või nende poolt kasutamiseks, kes tegutsevad üksnes Aafrika Liidu 5. jaanuari 2012. aasta strateegilise kontseptsiooni alusel ning koostöös ja kooskõlas AMISOMiga, nagu on sätestatud ÜRO Julgeolekunõukogu resolutsiooni 2093 (2013) punktis 36;
                        
                     
                           c)
                        
                        
                           sõjalise tegevusega seotud rahastamise, rahalise abi, tehnilise nõustamise, abi või väljaõppe pakkumiseks, kui see asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes ÜRO töötajate, sealhulgas ÜRO Somaalia asjade poliitilise büroo või selle jätkumissiooni toetuseks või nende poolt kasutamiseks, nii nagu on sätestatud ÜRO Julgeolekunõukogu resolutsiooni 2093 (2013) punktis 37;
                        
                     
                           d)
                        
                        
                           sõjalise tegevusega seotud tehnilise nõustamise, abi või väljaõppe pakkumiseks, kui täidetud on järgmised tingimused:
                           
                                       i)
                                    
                                    
                                       asjaomane pädev asutus on kindlaks teinud, et kõnealune nõustamine, abi või väljaõpe on ette nähtud üksnes julgeolekusektori institutsioonide väljaarendamise toetamiseks kooskõlas ÜRO Julgeolekunõukogu resolutsiooni 1744 (2007) punktides 1, 2 ja 3 sätestatud poliitilise protsessiga, ning
                                    
                                 
                                       ii)
                                    
                                    
                                       asjaomane liikmesriik on teavitanud Ühinenud Rahvaste Organisatsiooni Julgeolekunõukogu resolutsiooni 751 (1992) punkti 11 alusel asutatud komiteed, et selline nõustamine, abi või väljaõpe on ette nähtud üksnes julgeolekusektori institutsioonide väljaarendamise toetamiseks kooskõlas ÜRO Julgeolekunõukogu resolutsiooni 1744 (2007) punktides 1, 2 ja 3 sätestatud poliitilise protsessiga, ja oma pädeva asutuse kavatsusest anda vastav luba ning komitee ei ole esitanud sellise toimimisviisi kohta vastuväiteid viie tööpäeva jooksul asjaomase teate saamisest;
                                    
                                 
                     
                           e)
                        
                        
                           sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, välja arvatud seoses III lisas sätestatud toodetega, kui täidetud on järgmised tingimused:
                           
                                       i)
                                    
                                    
                                       asjaomane pädev asutus on kindlaks teinud, et selline nõustamine, abi või väljaõpe on ette nähtud üksnes Somaalia föderaalvalitsuse julgeolekujõudude arendamiseks ning Somaalia elanike julgeoleku tagamiseks, ning
                                    
                                 
                                       ii)
                                    
                                    
                                       Ühinenud Rahvaste Organisatsiooni Julgeolekunõukogu resolutsiooni 751 (1992) punkti 11 alusel asutatud komiteed on teavitatud vähemalt viis päeva enne sellise nõustamise, abi või väljaõppe mis tahes pakkumist, mis on ette nähtud üksnes Somaalia föderaalvalitsuse julgeolekujõudude arendamiseks ning Somaalia elanike julgeoleku tagamiseks, ning sellise nõustamise, abi või väljaõppe üksikasjad on esitatud vastavalt Ühinenud Rahvaste Organisatsiooni Julgeolekunõukogu resolutsiooni 2093 (2013) punktile 38, või, kui see on asjakohane,
                                    
                                 
                                       iii)
                                    
                                    
                                       asjaomane liikmesriik on pärast seda, kui ta on teavitanud Somaalia föderaalvalitsust oma kavatsusest, andnud Ühinenud Rahvaste Organisatsiooni Julgeolekunõukogu resolutsiooni 751 (1992) punkti 11 alusel asutatud komiteele vähemalt viis päeva ette teada, et ta on kindlaks teinud, et selline nõustamine, abi või väljaõpe on ette nähtud üksnes Somaalia föderaalvalitsuse julgeolekujõudude arendamiseks ja Somaalia elanike julgeoleku tagamiseks, ning et tema pädev asutus kavatseb loa anda, ning esitanud kogu asjakohase teabe vastavalt Ühinenud Rahvaste Organisatsiooni Julgeolekunõukogu resolutsiooni 2093 (2013) punktile 38.”
                                    
                                 
                     
         
               2)
            
            
               Artikli 3 lõike 1 punktid c ja d jäetakse välja.
            
         
               3)
            
            
               Käesoleva määruse lisa tekst lisatakse III lisana.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. mai 2013
      
         
            Nõukogu nimel
         
         
            eesistuja
         
         E. GILMORE
      
   
   
      (1)  ELT L 105, 27.4.2010, lk 17.
   
      (2)  EÜT L 24, 29.1.2003, lk 2.
   
      (3)  ELT L 116, 26.4.2013, lk 10.
   
      LISA
      
         
            „III LISA
            
               Artikli 2a punktis e osutatud toodete nimekiri
            
            
                        1.
                     
                     
                        Pind-õhk-tüüpi juhitavad raketid, sealhulgas kaasaskantavad õhukaitsesüsteemid (MANPADS).
                     
                  
                        2.
                     
                     
                        Suurema kui 12,7 mm kaliibriga tulirelvad, haubitsad ja suurtükid ning spetsiaalselt nende jaoks ette nähtud laskemoon ja osad (see ei hõlma õlaltlastavate tankitõrjerakettide laskesüsteeme, nagu RPGd või LAWid, püssigranaate või granaadiheitjaid).
                     
                  
                        3.
                     
                     
                        Üle 82 mm kaliibriga mortiirid.
                     
                  
                        4.
                     
                     
                        Juhitavad tankitõrjerelvad, sealhulgas juhitavad tankitõrjeraketid ning spetsiaalselt nende jaoks ette nähtud laskemoon ja osad.
                     
                  
                        5.
                     
                     
                        Suure siseenergiaga materjale sisaldavad laengud ja seadmed, mis on ette nähtud sõjaliseks kasutamiseks; miinid ja seonduvad materjalid.
                     
                  
                        6.
                     
                     
                        Öönägemissüsteemiga relvasihikud.”